कप नूडल

कप नूडल प्रयोज्य कप में बेचा गया त्वरित नूडल होता है, जिसका आविष्कार 1971 को जापानी खाद्य कंपनी निस्सिन फ़ूड्स द्वारा किया गया था।

 इतिहास 

त्वरित नूडल का आविष्कार निस्सिन फ़ूड्स के संस्थापक मोमोफ़ुकु अंदो ने किया था। अंदो ने देखा कि एशिया में जो कटोरे को नूडल के साथ बेचा जाता था, वे अमेरिका में आम नहीं थें। इसलिए उसने अमेरिकी उपभोक्ताओं के लिए काग़ज़ के कप में नूडल बेचने लगा।

1971 में निस्सिन फ़ूड्स ने कप नूडल्स का परिचय किया, जिसे दिए गए कप में उबले हुए पानी डालकर फिर बहाकर तैयार किया जाता था। बाद में, कप नूडल्स में सूखी सब्ज़ियाँ डाली गई। दोनों कप नूडल और कप नूडल्स निस्सिन फ़ूड्स के व्यापारचिह्न हैं। 

आजकल कप नूडल्स को 100 से और देशों में बेचा जाता है, और 2021 से दुनिया भर 50 अरब से अधिक बिक्रियाँ है। ब्रांड के सफलता हेतु योकोहामा में कप नूडल्स संग्रहालय बनाया गया, जो नूडल का इतिहास एवं नवाचार दर्शाता है।

 दुनिया भर में 

अंगूठाकार|सिंगापुर में करी फ़्लेवर के कप नूडल

 ब्राज़ील 
कप नूडल्स 1997 को ब्राज़ील में बेचा जाने लगा, और 2020 दशक में इसे लोकप्रियता मिली। इसके अनन्य विज्ञापन और फ़्लेवर (उदाहरण: फ़ेयोआदो और नाचो) भी हैं। नोंगशिम जैसे एशिया के कुछ ब्रांड कई दुकानों में भी मिलते हैं।

 भारत 
भारत में विभिन्न कप नूडल बेचे जाते हैं। यहाँ अनन्य भारतीय शैली के फ़्लेवर है, जैसे कप नूडल्स का मज़ेदार मसाला फ़्लेवर।

 मेक्सिको 
मेक्सिको का पहला त्वरित नूडल ब्रांड 1990 में मारुचान था। इसकी लोकप्रियता हेतु, देश में त्वरित नूडल को "मारुचान" नाम से जाना जाता है। आजकल ला मोदेर्ना और हेर्देज़ जैसे अनेक स्थानीय ब्रांड हैं तथा निस्सिन हाल ही में मेक्सिको पहुँचा है।

 फ़िलीपींस 
फ़िलीपींस में उपलब्ध ब्रांड हैं लकी मी!, निस्सिन, क्विकचाउ, तेक्की शोमेन और हो-मी।

 दक्षिण कोरिया 
दाएँ|अंगूठाकार|बोल नूडल सूप
दक्षिण कोरिया में ख्यात त्वरित नूडल में से बोल नूडल सूप, कप नूडल सूप और हॉट चिकन फ़्लेवर रामेन।  दक्षिण कोरिया के पास विश्व के प्रतिवर्ष त्वरित नूडल उपभोग की सबसे बड़ी मात्रा है। यह देश में लोगों के कुल ऊर्जा खपत का दूसरा सबसे बड़ा स्रोत है। 
सामयांग फ़ूड्स ने कोरिया का पहला पात्र नूडल, कप रामेन को मार्च 1972 में शुरू किया तथा नोंगशिम ने नवंबर 1981 को देश का पहला कटोरे वाला नूडल बनाया। 2012 में बुलदाक स्टिर-फ़्राइड नूडल के शुरुआत से कोरिया में तीखे रामेन बहुत लोकप्रिय है। 

 स्वीडन 
तैयार त्वरित नूडल को प्रायः 10 kr में बेचे जाते हैं।

 ब्रिटेन 
अंगूठाकार|चिकन और मशरूम का पॉट नूडल
पॉट नूडल ब्रिटेन का एक लोकप्रिय कप नूडल ब्रांड है। यह शाकाहारी उपभोग के लिए उचित है तथा हर दुकान और सुपरमार्केट में इसे बेचा जाता है। 

 अमेरिका 
निस्सिन फ़ूड्स ने फ़ोम के कप वाले कप नूडल्स की बिक्री शुरू किया, जिससे इसकी लोकप्रियता बढ़ी। उसके बाद, दूसरे कंपनी भी समान नूडल बेचना शुरू किए।

यह भी देखें
 त्वरित नूडल

संदर्भ

श्रेणी:नूडल्स
श्रेणी:चीनी नूडल्स
श्रेणी:जापानी नूडल्स